Isi Utama Ucapan Kassim Ahmad Yang pada 16 Februari, 2014 Di Dewan Yayasan 

Kepimpinan Perdana, Putrajaya 

1. Mengkaitkan ijtihad para ulamak dalam menguruskan negara konsep 
Teokrasi (kasta paderi). 

2. Mendakwa umat Islam tidak mengikut ajaran Nabi Muhammad sebaliknya 
mengikut ajaran para ulamak yang dilabelkan sebagai kasta paderi 

- mendakwa tidak berlaku kasta paderi pada zaman Rasulullah serta 
zaman para sahabat sebaliknya berlaku setelah 300 tahun selepasnya 

- mendakwa bahawa umat Islam menganggap para ulamak adalah 
maksum. Mendakwa bahawa umat Islam dari aliran Ahli Sunnah 
mendewa-dewakan para imam yang empat 

3. Mendakwa bahawa umat Islam mendewa-dewakan Nabi Muhammad. Dia 
mendakwa bahawa buktinya adalah: 

- umat Islam menjadikan syahadah kedua sebagai syahadah 

- kalimah Nabi Muhammad dan Allah digantung di rumah secara sama 
besar dan sama paras 

- umat Islam menyebut Sallallahu Alaihi Wasallam ketika nama nabi 
Muhammad disebut sedangkan hanya menyebut Alaihissalam apabila 
nama nabi lain disebut 

4. Mendakwa bahawa maksud kalimah salla yusalli adalah bermaksud restu, 
bantu dan sokong, bukannya maksud berselawat yang difahami oleh orang 
ramai 

5. Mendakwa bahawa kalimah aurat bermaksud: 'kebogelan'. 

6. Mendakwa bahawa rambut wanita bukan aurat dan tindakan menutup 
rambut dengan tudung akan menyebabkan rambut busuk dan tidak sihat 

7. Mendakwa bahawa setiap generasi kena meneliti semula pendirian 
generasi terdahulu iaitu hanya menerima apa yang benar dan menolak apa 
yang salah 

8. Buku 'hadith satu penelitian semua' adalah ditulis atas dasar penelitian 
semula namun masyarakat Malaysia menolaknya atas dasar pendewaan 
kepada para ulamak 



9. Menolak hadith. 

- Mendakwa bahawa imam Shafie adalah orang yang mula-mula 
mewajibkan hadith sebagai sumber undang-undang sama seperti al- 
Quran. 

- Mendakwa bahawa hadith tidak wajib diikuti sebelum kedatangan imam 
al-Shafi'e 

- Mendakwa bahawa para Khulafa yang empat hanya mengikut hadith 
nabi apabila sesuai sahaja 

- Kemunculan para ulamakyang mengumpulkan hadith hanya berlaku 
selepas doktrin Imam al-Shafie tersebut muncul 

- menolak peranan hadith dalam menafsirkan al-Quran 

10. Mendakwa bahawa pengklausaan Islam sebagai agama persekutuan 
Malaysia dan agama rasmi adalah bercanggah dengan al-Quran dan piagam 
madinah 

- berhujah bahawa setiap orang berhak untuk menganuti agama yang 
diinginkannya. Maka setiap penganut agama menguruskan agamanya 
secara autonomi 

11. Mendakwa bahawa ajaran nabi Muhammad dan al-Quran menggabungkan 
sistem agama dan sistem secular secara harmonis 

12. Ucapannya seakan-akan menolak kebangkitan Nabi Isa dan Imam Mahdi 



